বিভিন্ন জায়গায় ছড়িয়ে ছিটিয়ে থাকা লক্ষ-লক্ষ মানুষ। তাদের মধ্যে একাংশ পরিষেবা নিতে চান। এত সংখ্যক মানুষের কাছে কীভাবে পরিষেবা পৌঁছে দেয় Vyomo? এখানেই ব্যবসায়িক বিচক্ষণতার পরিচয় দিয়েছে সংস্থাটি। মুম্বই, দিল্লি ও বেঙ্গালুরুর তিন হাজার স্যালোন ও স্পা-এর সঙ্গে চুক্তি করে নিয়েছে Vyomo. এছাড়া সেই তালিকায় আছেন প্রায় দেড় হাজার বিউটিশিয়ানও। কোনও একজন গ্রাহক কোনও একটি বিশেষ এলাকা থেকে পরিষেবা চাওয়া মাত্রই নিকটবর্তী স্যালোন বা স্পা থেকে লোক পৌঁছে যাচ্ছে। দেখা গিয়েছে অ্যাপসটি যারা ডাউনলোড করেছেন তার ৩০ শতাংশই (সংখ্যায় প্রায় ১৭ হাজার) সংস্থার প্রকৃত গ্রাহক। Vyomo-এর নেটওয়ার্কে থেকে লাভ হচ্ছে স্যালোন, স্পা এবং বিউটিশিয়ানদেরও। ফ্রি ল্যান্সিংয়ের ভিত্তিতে কাজ দেওয়া হয় এখানে। ফলে যত বেশি কাজ তত বেশি রোজগার। একজন বিউটিশিয়ানের মাসিক রোজগার তাই ১০-১২ হাজারে সীমাবদ্ধ থাকছে না। ক্ষেত্রবিশেষে তা পৌঁছে যেতে পারে ৫০ হাজারেও। এই রেভিনিউ মডেল আকর্ষণ করেছে বিউটিশিয়ানদেরও। তাঁরাও একইভাবে উৎসাহিত হচ্ছেন ভালো পরিষেবা দিতে। এব্যাপারে একটি মজার কথা বলেছেন সংস্থার প্রতিষ্ঠাতা তথা সিইও অভিনব খারে। তাঁর কথায়," স্যালোন অ্যাপয়নমেন্ট বুক করার জন্য আমরা গ্রাহকদের সুযোগ দিই। আর তা না হলে পুরো স্যালোনটাকেই গ্রাহকের বাড়িতে পৌঁছে দিই"।